ED

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ,

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

-----

-----

ΓΡΑΦΕΙΟ ΥΠΟΥΡΓΟΥ

-----

Ανδρέα Παπανδρέου 37

Μαρούσι, Τ.Κ. 151 80

Ιστοσελίδα: nekmilioni@minedu.gov.gr.

Πληροφορίες: Νεκταρία Μηλιώνη

Τηλ. 210 344 3644

Φαξ: 210 344 2887

**Μαρούσι, 15-2-2016**

-----

**Αρ. Πρωτ. : 1109 /Υ1**

**ΠΡΟΣ:**

**1. Περιφερειακές Διευθύνσεις**

**Εκπαίδευσης της χώρας**

**(Αποστολή μέσω ηλεκτρον. Ταχ.)**

**2. 2. Προϊσταμένους Παιδαγωγικής και**

**Εκπαιδευτικής Καθοδήγησης Π.Ε**

**(μέσω Περιφ. Δ/νσεων)**

**3. Αρμόδιους Σχολικούς Συμβούλους**

**(μέσω Περιφ. Δ/νσεων Εκ/σης)**

**4. Δ/ντές Π.Ε και Δ.Ε της χώρας**

**(Αποστολή μέσω ηλεκτρον. Ταχ.)**

**5. Σχολικές μονάδες Π.Ε και Δ.Ε**

**(μέσω των Δ/νσεων Π.Ε και Δ.Ε)**

**ΘΕΜΑ: Διαχείριση πλεοναζουσών διδακτικών ωρών**

Σε συνέχεια των υπ’ αρ. 205946/Δ1/15-12-2015 και υπ’ αρ. 605/Υ1/25-01-2016 εγκυκλίων, σας ενημερώνουμε ότι, από τα στοιχεία που απέστειλαν στις ΠΔΕ οι Διευθύνσεις ΠΕ και ΔΕ και στη συνέχεια κοινοποίησαν οι ΠΔΕ στο γραφείο Υπουργού, προκύπτει σε σχολικές μονάδες τόσο της Πρωτοβάθμιας όσο και της Δευτεροβάθμιας Εκπαίδευσης μεγάλος αριθμός πλεοναζουσών ωρών οι οποίες δεν διατίθενται σε διδακτικό έργο.

Κατά συνέπεια, γίνεται εμφανές ότι στη διαχείριση προσωπικού – και μάλιστα σε μια πολύ δύσκολη οικονομική περίοδο για τη χώρα μας- σημειώνεται σειρά αστοχιών και στρεβλώσεων με αποτέλεσμα να προκύπτουν χιλιάδες πλεονάσματα διδακτικών ωρών.

Ως εκ τούτου, καλούνται οι Σχολικοί Σύμβουλοι ΠΕ & ΔΕ, σε συνεργασία με τους Διευθυντές Εκπαίδευσης ΠΕ & ΔΕ και τους Διευθυντές σχολικών μονάδων, να αναμορφώσουν τα Εβδομαδιαία Ωρολόγια Προγράμματα Διδασκαλίας των σχολικών μονάδων παιδαγωγικής ευθύνης τους σύμφωνα με τις κείμενες διατάξεις, έτσι ώστε να αξιοποιηθούν οι πλεονάζουσες διδακτικές ώρες για την κάλυψη υφιστάμενων κενών σε εκπαιδευτικό προσωπικό. Καλούνται, οι Σχολικοί Σύμβουλοι ΠΕ & ΔΕ έως 26 Φεβρουαρίου 2016 να ενημερώσουν εγγράφως μέσω των ΠΔΕ το γραφείο Υπουργού για τα αποτελέσματα των ενεργειών τους αναφορικά με την εφαρμογή των παραπάνω.

**Ο Υπουργός Παιδείας,**

**Έρευνας και Θρησκευμάτων**

**Νίκος Φίλης**